
Krajský súd Prešov 18Co/10/2024 8719204375 26. 05. 2025 JUDr. Daniela Babinová ECLI:SK:KSPO:2025:8719204375.2
Opravné uznesenie Krajský súd v Prešove v senáte zloženom z predsedníčky senátu JUDr. Daniely Babinovej a členov senátu JUDr. Viery Kandrikovej a JUDr. Michala Boroňa v právnej veci žalobcov 1/ A. B., nar. XX. XX. XXXX, bytom C. XXX, XXX XX B., 2/ D. B., nar. XX. XX. XXXX, bytom C. XXX, XXX XX B., právne zastúpení E. F. B. & G. H., D. XXX/XX, XXX XX G., I.: XX XXX XXX, proti žalovaným 1/ A. J., nar. XX. XX. XXXX, bytom C. XXX, XXX XX B., 2/ D. J., nar. XX. XX. XXXX, bytom C. XXX, XXX XX B., právne zastúpení K. & G. L., H., B. M. X, XXX XX L. - D. N. H. D., I.: XX XXX XXX, o zrušenie a vyporiadanie podielového spoluvlastníctva s príslušenstvom, o odvolaní žalobcov proti rozsudku Okresného súdu Poprad č.k. 9C/43/2019 - 219 z 16. 11. 2022, jednohlasne takto rozhodol: O p r a v u j e uznesenie Krajského súdu v Prešove č.k. 18Co/10/2024 - 283 z 27. 02. 2025 vo výroku II., ktorý správne znie: P r i z n á v a žalovaným nárok na náhradu trov odvolacieho konania v rozsahu 100% vo vzťahu k žalobcom, o výške ktorých bude rozhodnuté samostatným uznesením po právoplatnosti tohto rozsudku. odôvodnenie: 1. Odvolací súd rozhodoval o odvolaní v predmetnej právnej veci rozsudkom č.k. 18Co/10/2024 – 283 z 27. 02. 2025. V tomto rozhodnutí rozhodoval vo výroku II. o priznaní nároku na náhradu trov konania. V texte II. výroku bolo uvedené nesprávne označenie strany sporu , ktorá má nárok na náhradu trov konania, podľa výsledku odvolacieho konania, čo vyplýva z výsledku odvolacieho konania a odôvodnenia rozsudku z 27. 02. 2025. 2. Podľa ust. § 224 Civilného sporového poriadku (ďalej len „CSP“), súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 3. Podľa vyššie uvedeného ustanovenia CSP, odvolací súd opravil výrok II. rozsudku, tak ako je uvedené vo výrokovej časti rozhodnutia. 4. Toto uznesenie bolo prijaté senátom odvolacieho súdu v pomere hlasov 3 : 0. Poučenie: Proti tomuto uzneseniu nie je prípustné odvolanie. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP).
Dovolateľ má právo zvoliť si advokáta a možnosť obrátiť sa na Centrum právnej pomoci (§ 160 ods. 2 CSP). Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí súdu do desiatich dní, na podanie sa neprihliada. Súd na dodatočné doručenie podania nevyzýva (§ 125 ods. 2 CSP). Dovolateľ musí byť s výnimkou prípadov podľa § 429 ods.2 v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

